b'\n_START_ARTICLE_\nKlaip\xc4\x97dos Aitvaro gimnazija\n_START_SECTION_\nIstoriniai faktai\n_START_PARAGRAPH_\nMokykla prad\xc4\x97jo veikti 1964 m. visi\xc5\xa1kai naujose patalpose: tr\xc5\xabko suol\xc5\xb3, bald\xc5\xb3. Klas\xc4\x97se mok\xc4\x97si po 40-50 mokini\xc5\xb3, pamokos vykdavo trimis pamainomis. Tuo metu mokyklos direktorius buvo Lietuvos SSR nusipeln\xc4\x99s mokytojas G. Direktorius. B\xc4\x97gant laikui, mokykla \xc4\xafgijo sustiprinto matematikos ir fizikos d\xc4\x97stymo status\xc4\x85. Direktor\xc4\x97 \xe2\x80\x93 V. \xc5\xbduravkova. 1980 m. direktore tapo T. \xc5\xbddanova. Mokykla i\xc5\xa1gars\xc4\x97jo vakarais, kitais renginiais, susitikimais, skirtais pasidalyti patirtimi, metodine veikla._NEWLINE_1995 m. mokyklos bendruomen\xc4\x97 \xc4\x97m\xc4\x97 siekti gimnazijos statuso. Po trej\xc5\xb3 met\xc5\xb3 darbo, 1998 m. rugs\xc4\x97jo 1 d. mokykla tapo realine gimnazija. Gimnazijoje aktyvi\xc4\x85 veikl\xc4\x85 prad\xc4\x97jo mokini\xc5\xb3 savivalda. Nuo 1999 m. leid\xc5\xbeiamas laikra\xc5\xa1tis \xe2\x80\x9eVia Aitvaras\xe2\x80\x9c. Gimnazijoje u\xc5\xbetikrinama formaliojo ir neformaliojo ugdymo derm\xc4\x97. Veikia \xc5\xa1iuolaikini\xc5\xb3 \xc5\xa1oki\xc5\xb3 studija \xe2\x80\x9e\xc4\x8ciko\xe2\x80\x9c, muzikiniai mokini\xc5\xb3 ir mokytoj\xc5\xb3 ansambliai \xe2\x80\x9eMelodija\xe2\x80\x9c, mokini\xc5\xb3 teatras \xe2\x80\x9eTalismanas\xe2\x80\x9c, choras \xe2\x80\x9eOrf\xc4\x97jus\xe2\x80\x9c. Direktor\xc4\x97 \xe2\x80\x93 T. Datenien\xc4\x97._NEWLINE_Nuo 1999 m. gimnazijos bendruomen\xc4\x97 aktyviai dalyvauja tarptautiniuose projektuose. Per 10 projektin\xc4\x97s veiklos met\xc5\xb3 apie 300 ugdytini\xc5\xb3 tur\xc4\x97jo galimybi\xc5\xb3 susipa\xc5\xbeinti su \xc5\xa1vietimo sistemomis Italijoje, Maltoje, Anglijoje, Lenkijoje, Vokietijoje, Danijoje._NEWLINE_2001 m. \xc4\xafrengtos dvi \xc5\xa1iuolaikin\xc4\x97s kompiuteri\xc5\xb3 klas\xc4\x97s. 2002 m. vasar\xc4\x85 prasid\xc4\x97jo gimnazijos kapitalinis remontas. 2003 m. reorganizacija: nuo gimnazijos atskirta pagrindin\xc4\x97 mokykla. 2004 m. buvo atidarytas gimnazijos muziejus. 2005 m. kiekvienas kompiuteris prijungtas prie Interneto. Prad\xc4\x97jo veikti elektroniniai dienynai. Nuo 2007 m. gruod\xc5\xbeio 3 d. gimnazijos direktor\xc4\x97 Irina Fiodorova._NEWLINE_Nuo 2008 m. gimnazijoje prad\xc4\x97jo veikti profesinio informavimo ta\xc5\xa1kas (PIT), atnaujinti technologij\xc5\xb3 kabinetai. Siekiant glaudesnio bendradarbiavimo su t\xc4\x97vais \xc4\xafkurtas \xc5\xa0eimos klubas, kuriam vadovauja gimnazijos T\xc4\x97v\xc5\xb3 komiteto pirminink\xc4\x97. Kartu su socialiniu pedagogu \xc5\xa0eimos klubo vadovas padeda gimnazijos mokini\xc5\xb3 t\xc4\x97vams spr\xc4\x99sti socialines problemas.'